sasicodes/solvari-1 huggingface dataset:
இதனிடையே தமிழ் முற்போக்குக்கூட்டணி உறுப்பினர்கள் சபையின் மேடை மீது ஏறி நின்று மத்திய மாகாண உள்ளூராட்சி விசேட ஆணையாளர் மானல் ஹேரத்தின் பணிகளுக்கு இடையூறு விளைவித்தனர்.
இதில் இ.தொ.காவின் உறுப்பினர் செண்பகவள்ளி தலைவராகவும் ஸ்ரீலங்கா சுதந்திர கட்சியை சேர்ந்த பிரதீபன் உபதலைவராகவும் தெரிவு செய்யப்பட்டனர்.
இதையடுத்து தமது வெற்றியைக் கொண்டாட இ.தொ.கா உறுப்பினர்கள் ஊர்வலமாக செல்ல முற்பட்டதையடுத்து கல் வீச்சு சம்பவம் இடம்பெற்றது.
இ.தொ.கா மற்றும் தொழிலாளர் தேசிய சங்க ஆதரவாளர்கள் சரமாரியாக கல் வீச்சு தாக்குதலில் ஈடுபட்டதோடு வீதியில் கைகலப்பில் ஈடுபட்டனர்.
அவ்விடத்திற்கு விசேட அதிரடிப் படையினர் மற்றும் கலகம் அடக்கும் பொலிஸார் வருகை தந்து நிலைமையை கட்டுப்பாட்டிற்குள் கொண்டு வந்தனர்.
நுவரெலியா மாவட்டத்தின் உள்ளூராட்சி சபை வரலாற்றில் முதன் முறையாக தமிழ்ப்பெண் ஒருவரை தலைவராகக்கொண்ட பெருமையையும் இப்பிரதேச சபை பெற்றுள்ளது.
தமது சுயநலங்களுக்காக ஒரே மண்ணின் மக்களை பிரித்து வைத்து அரசியல் செய்யும் கலாசாரத்துக்கு என்று தான் முடிவு வரப்போகின்றதோ தெரியவில்லை.
மனித உரிமைகளின் பேரால் தமிழ் அரசியல் கைதிகளின் விடுதலைக்காக வாதிடும் அனைவரும் கொல்லப்படுவர் என்று அதில் எச்சரிக்கை விடுக்கப்பட்டிருந்தது.
இந்த துண்டுப் பிரசுரம் கிடைப்பதற்கு ஒரு சில நாட்களுக்கு முன்னர் பிரபல மனித உரிமை செயற்பாட்டாளரும் வழக்கறிஞருமான ஜே.சீ.வெலிஅமுனவின் வீட்டுக்கு குண்டு எறியப்பட்டது.
வழக்கறிஞர்களும் சிவில் அமைப்புகளும் சேர்ந்து அந்த சம்பவத்தைக் கண்டித்து புதிய நகர மண்டபத்துக்கு அருகில் ஒரு ஆர்ப்பாட்டத்தையும் செய்திருந்தனர்.
தற்போதைய மஹாசொன் இயக்கத்தும் மேற்படி சம்பவத்துக்கும் இடையில் உள்ள தொடர்பு பற்றிய உண்மைகள் இதுவரை கண்டுபிடிக்கப்படவில்லை.
புலிகளின் கட்டுப்பாட்டுப் பிரதேசங்களில் ஆழ ஊடுருவி விடுதலைப் புலிகளின் தலைவர்களை தளபதிகளை துல்லியமாக உளவறிந்து தருணம் பார்த்து படுகொலை செய்வது இந்த அணியின் பொறுப்பு.
இப்படி ஒரு படையணியை வைத்திருப்பதை இராணுவத்தில் உள்ள முக்கிய தளபதிகளைத் தவிர இராணுவத்தின் ஏனைய அங்கங்களுக்கோ ஏன் அரசாங்கத்தின் முக்கிய தலைவர்களுக்கோ கூட தெரியாதபடி இரகசியமாக இதனை இயக்கி வந்தது அரசு.
இரு வருடங்களுக்கு முன்னர் தான் அந்த விசாரணையின் இறுதித் தீர்ப்பு வழங்கப்பட்டு நால்வர் விடுவிக்கப்பட்டு சார்ஜன்ட் சுனில் ரத்னாயக்கவுக்கு மாத்திரம் மரணதண்டனை அளித்து தீர்ப்பு வழங்கியது உயர் நீதிமன்றம்.
விடுதலைப் புலிகளின் மட்டு உளவுப் பிரிவுப் பொறுப்பாளர் லெப்.கேணல் நிசாம் மட்டு அம்பாறை தொலைதொடர்புப் பொறுப்பாளர் மேஜர் மனோ ஆர்ட்டிலறி நிபுணர் மேஜர் சத்தியசீலன் கப்டன் தேவதாசன் மட்டுமன்றி விடுதலைப் புலிகளின் வான்படைத் தளபதி கேணல் ஷங்கர் கடற்புலிகளின் தளபதி லேப்.கேணல் கங்கை அமரன் அனைவரும் இந்தப் படைபிரிவினால் தான் கொல்லப்பட்டார்கள்.
கேணல் சார்ல்ஸ் கட்டுநாயக்க விமான நிலைய தாக்குதல் உட்பட கொழும்பில் நிகழ்ந்த முக்கிய தாக்குதல் நடவடிக்கைகளுக்கு பொறுப்பாக இருந்தவர் புலிகளின் இராணுவ புலனாய்வு பிரிவுக்கு தலைமை தாங்கியவர்.
அது மட்டுமன்றி அரசியல் பிரிவின் பொறுப்பாளர் பிரிகேடியர் சுப்பையா பரமு தமிழ்ச்செல்வன் இரு தடவைகள் அரசியல் துறை துணைப் பொறுப்பாளர் எஸ்.தங்கன் வவுனியா சிறப்புத் தளபதி கேணல் ஜெயம் பிரதி இராணுவத் தளபதி கேணல் பால்ராஜ் ஆகியோர் யின் தாக்குதலில் இருந்து மயிரிழையில் உயிர் தப்பியவர்கள்.
அவர்களுடன் கிழக்கின் அரசியல் அரசியல் துறைப் பொறுப்பாளர் கேணல் கருணா கரிகாலன் ஜிம் கெலி தாத்தா பிராந்திய உளவுப் பிரிவுத் தலைவர் லெப்.கேணல் ரமணன் ஆகியோரும் கூட மயிரிழையில் உயிர் தப்பியவர்கள் தான்.
பிரபல இராணுவ ஆய்வாளர் இக்பால் அத்தாஸ் சண்டே டைம்ஸ் பத்திரிகையில் இதுபற்றி எழுதிய கட்டுரைக்கு மாபெரும் துரோகம் என்று தலைப்பு வைத்தார்.
இந்தப் படையணியின் தலைவராக தொழிற்பட்ட கப்டன் நிலாம் தம்பிராசா குஹசாந்தன் மற்றும் முன்னால் விடுதலைப் புலிகள் இயக்க உறுப்பினர்கள் உள்ளிட்ட தமிழ் உளவாளிகள் பலரும் கூட கைது செய்யப்பட்டார்கள்.
பொலிசாரால் மேற்கொள்ளப்பட்ட இந்த சுற்றிவளைப்பு கைது போன்றவற்றைக் கண்டித்த அன்றைய பாதுகாப்பு அமைச்சர் திலக் மாரப்பனவின் கட்டளையின் பேரின் அவர்கள் அனைவரும் விசாரணை செய்யப்பட்டு விடுவிக்கப்பட்டார்கள்.
அதன் பின்னர் யைச் சேர்ந்த முக்கிய தலைவர்கள் பேச்சுவார்த்தை நிகழ்ந்துகொண்டிருந்த யுத்த நிறுத்த காலப்பகுதியில் விடுதலைப் புலிகளால் கொல்லப்பட்டார்கள்.
அந்த அணைக்குழு குலசிறி உடுகம்பொல உள்ளிட்ட பொலிஸ் குழுவினரால் மேற்கொள்ளப்பட்ட மில்லேனியம் சிட்டி சுற்றி வளைப்பானது நாட்டுக்கு ஏற்படுத்திய மிகப் பெரும் கலங்கமும் துரோகமும் ஆகும் என்று தெரிவித்ததோடு அதற்குப் பொறுப்பான பொலிஸ் மற்றும் இராணுவத்தினரின் பட்டியலை வெளியிட்டது.
அதுமட்டுமன்றி மில்லேனியம் சிட்டி சுற்றிவளைப்பை செய்த உதவிப் பொலிஸ் அத்தியட்சகர் குலசிறி உடுகம்பொலவை நீக்கியதுடன் கைது செய்து சிறையில் தள்ளினார்கள்.
இவர்களுக்கு வழங்கப்படும் பயிற்சியானது உலகிலேயே கடுமையான இராணுவப் பயிற்சிகளில் ஒன்று என்று சானல் வெளியிட்ட ஆவணப்படத்தில் அறிவித்தது.
ஆனால் அந்த இராணுவ தந்திரோபாயங்களின் தோல்வியைத் தொடர்ந்து போன்ற ஒன்றின் அவசியத்தை இராணுவத்துக்கு அறிவுறுத்தியது அமெரிக்கா தான்.
இத்துறைகளில் பெண்கள் தொழிற்றுறை சார்ந்த ஆடை தொழிற்றுறை தையல் ஆடை வடிவமைப்பு சிகையலங்காரம் அழகுக்கலை அதை விட முக்கியமாக தேயிலை தொழிற்றுறையில் கொழுந்து பறிப்பதற்கும் ஆட்கள் தேவையாக உள்ளன.
இந்நிலையில் மலையக பெருந்தோட்டப்பகுதிகளில் உள்ள இளைஞர் யுவதிகளுக்கு குறித்த வேலை வாய்ப்புக்களை பெற்றுக்கொடுக்க என்ன செய்தல் வேண்டும் என்பது பற்றிய சிந்தனை இது வரை எவருக்கும் தோன்றாதிருப்பது ஏன் என்று தெரியவில்லை .
அரசதுறை வேலைவாய்ப்புகள் பற்றி வாய் திறந்தால் உடனடியாக ஆசிரியர் நியமனங்களை கைகளில் திணித்து அனுப்பி விடுவதே கடந்த காலங்களில் இடம்பெற்ற செயற்பாடாக இருந்தது.
தனியார் துறை வேலை வாய்ப்பு என்பது மலையக இளைஞர் யுவதிகளுக்கு எட்டாக்கனியாக இருப்பதற்கு பிரதான காரணம் இப்பகுதிகளில் தொழிற்பேட்டைகளை உருவாக்காமை.
மலையக பெருந்தோட்டப்பகுதிகளைப் பொறுத்தவரை தொழிற்பேட்டைகள் உருவானாலேயே வேலை வாய்ப்புக்களை பெற்றுத்தரக்கூடிய சந்தர்ப்பங்கள் ஏற்படும் அதே வேளை அதன் மூலம் குறித்த பிரதேச அபிவிருத்தி குறித்தும் சிந்திக்க முடியும்.
உதாரணமாக இன்று நாடெங்கினும் சுதந்திர வர்த்தக வலயங்கள் ஸ்தாபிக்கப்பட்டு குறித்த வலயங்களுக்குள் ஆடை தொழிற்சாலைகள் உற்பத்தி நிறுவனங்கள் உதிரிப்பாகங்கள் பொருத்தும் தொழிற்சாலைகள் என பல்வேறு பட்ட தொழில் நிறுவனங்கள் உருவாகின.
குறித்த வர்த்தக வலயங்கள் அமைந்த பிரதேசத்தை சேர்ந்தவர்கள் மட்டுமன்றி வெளியிடங்களிலிருந்த பெருந்தொகையானோருக்கும் அங்கு வேலை வாய்ப்புகள் கிடைத்தன.
இதன் மூலம் மேலதிக பணியாளர்களின் தேவைகளுக்காக குறித்த பிரதேசத்தில் தங்குமிட வசதிகள் உணவகங்கள் போக்குவரத்து வசதிகள் உட்பட மற்றைய சேவைகளின் விரிவாக்கம் அதிகரித்தது.
இவ்வாறு அப்பிரதேசத்தின் பொருளாதார முன்னேற்றத்தில் பாரிய வித்தியாசங்கள் உருவாகின ஆனால் இவ்வாறான சிந்தனைகள் எச்சந்தர்ப்பத்திலும் மலையக மக்களை பிரதிநிதித்துவப்படுத்துபவர்களுக்கு தோன்றியிருக்கவில்லை அப்படி தோன்றியிருந்தால் இன்று நுவரெலியா அல்லது அட்டன் நகரில் பாரிய தொழிற்பேட்டை ஒன்று உருவாகியிருக்கும்.
இதை விட பெருந்தோட்டப்பகுதிகளில் உயர்தர தகைமை பெற்றவர்களுக்கு தோட்டப்பகுதிகளிலேயே மேற்பார்வை உத்தியோகத்தர் அல்லது காரியாலயங்களில் அலுவலக உதவியாளர் பதவிகளைப் பெற்றுக்கொடுப்பதிலும் எந்த அரசியல் பிரதிநிதிகளும் அக்கறை எடுக்கவில்லை.பெற்றுத்தருவோம் எனக்கூறியவர்கள் அப்படி எத்தனைப்பேருக்கு வேலை வாய்ப்புக்களை பெற்றுக்கொடுத்திருக்கிறார்கள் என்று தகவல்கள் கூறினால் எமக்கு செய்திகளாக பிரசுரிப்பதற்கும் புள்ளி விபர வரைபடங்களுக்கும் உதவியாக இருக்கும்.
ஆனால் கடந்த நான்கு தசாப்த காலமாக அரசியல் பிரதிநிதித்துவத்தை தக்க வைப்பதில் தொடர்ச்சியாக வெற்றி பெற்று வரும் அரசியல் பிரமுகர்கள் இச்சமூகத்தின் இளைஞர் யுவதிகளுக்கு வேலை வாய்ப்புக்களை பெற்றுத்தருவதிலும் அதன் மூலம் பிரதேசத்தின் பொருளாதார அபிவிருத்தியை முன்னெடுப்பதிலும் தோல்வியையே தழுவி வருகின்றனர்.
தொழிலாளர் தேவைக்கான கணக்கெடுப்பு புள்ளி விபரங்களின் படி குறித்த தொழிற்றுறைக்கு தேவைப்படும் தொழிலாளர்களை இலங்கையின் எந்த பிரதேசத்திலிருந்து அதிகம் தெரிவு செய்யலாம் என்ற ஆய்வும் அவசியம்.
புள்ளி விபரங்களின் படி இலங்கையில் ஆடைத்தயாரிப்பு துறையின் தையல் இயந்திர திருத்துனர்களுக்கே அதிக தொழில்வாய்ப்புகள் காணப்படுகின்றன.
நாடெங்கினும் சுதந்திர வர்த்தக வலயங்களில் ஆடைத்தொழிற்சாலைகள் அதிகரித்துள்ளன ஆனால் அத்தொழிற்சாலைகளில் இயங்கும் தையல் இயந்திரங்களை பராமரிக்கவோ பழுதானால் திருத்துவதற்கோ உரிய இயந்திர திருத்துனர்கள் பற்றி எவரும் அக்கறைகொள்ளவில்லை .
அரச துறை வேலைவாய்ப்புகள் பற்றிய தகவல்கள் வர்த்தமானியில் பிரசுரமாகும் போது சில அக்கறை கொண்ட அரசியல் பிரதிநிதிகள் அது குறித்து ஊடகங்களுக்கு தகவல் வழங்குவர்.
இது வரை மலையக பிரதேசங்களில் பாரிய அளவிற்கு இல்லாவிட்டாலும் சிறிய அளவான வேலை வாய்ப்புக்களை உருவாக்கும் எந்த திட்டங்களையும் எந்த பிரதிநிதிகளும் முன்னெடுத்திருக்கவில்லை.
இதன் காரணமாகவே சுமார் இரண்டு இலட்சம் வரையான இளைஞர் யுவதிகள் இன்று தமது சொந்த இடத்தை விட்டு தொழில் நிமித்தம் இடம்பெயர வேண்டிய சூழ்நிலை ஏற்பட்டுள்ளது.
அவர்கள் தலைநகரிலும் அதனை அண்டிய நகரங்களிலும் பல்வேறு தொழில்களில் தம்மை ஈடுபடுத்தி பல்வேறு துயரங்களுக்கும் ஆபத்துகளுக்கும் முகங்கொடுத்து சொந்தங்களை பிரிந்து தமது வாழ்க்கையை முன்னெடுத்துச்செல்ல வேண்டிய நிலைக்கு தள்ளப்பட்டுள்ளனர்.
இச்சமூகத்திலிருந்து தொழில் தேடி புறப்பட்ட இளைஞர் குழாமின் ஒரு தலைமுறை கடந்து விட்ட நிலையில் அடுத்த தலைமுறையினரும் தயாராக இருக்க வேண்டிய சூழல் உருவாகியுள்ளது.
கடந்த தலைமுறையினரின் கணிசமானோர் தமது பதிவையும் தலைநகரிலேயே ஏற்படுத்தி தமது உரிமைகளை கேட்டுப்பெற முடியாத யாருக்கோ தமது வாக்குகளை அளித்து வருகின்றனர்.
இந்த பட்டியலில் சேர காத்திருக்கும் அடுத்த தலைமுறையினரையாவது கருத்திற்கொண்டு அவர்களுக்கு அவர்களது மண்ணிலேயே வேலை வாய்ப்புக்களை உருவாக்கும் திட்டங்களை இந்த பிரதிநிதிகள் முன்னெடுக்க வேண்டும்.
அம்பாறை உணவுக் கடையில் கொத்துரொட்டியில் இருந்ததாக கூறப்படும் அந்தக் மலட்டு மருந்து என கூறப்பட்ட கட்டியை இரசாயன பகுப்பாய்வு செய்தவர்கள் அது வெறும் மாவுத்துண்டு தான் என்று நிரூபித்திருக்கிறார்கள்.
உண்மைக்குப் புறம்பான ஒரு போலி வதந்தி அம்பாறையில் ஒரு கலவரத்தை உண்டுபண்ணி அது இன்று அடுத்தடுத்த கலவரங்களுக்கு தள்ளிக்கொண்டு சென்றிருக்கிறது.
தனிப்பட்ட பிரச்சினையொன்று ஒரு மதப் பிரச்சினையாக பரிவர்த்தனை பெறுவதன் ஆபத்து மிக்க இனக்குரோத பதட்ட அரசியல் இலங்கையில் நெடுங்காலமாக நிலவி வருகிறது.
பெட்ரோல் நிரப்பும் நிலையத்தினருகில் இரு வாகனங்களும் நிறுத்தப்பட்ட நிலையில் லொறி சாரதி உடைந்த போன முச்சக்கர வண்டியின் கண்ணாடியை திருத்த பணம் கொடுத்திருக்கிறார்.
மேலும் இந்த சம்பவத்துக்கு ஆதாரமாக கூறப்படும் பெட்ரோல் நிலைய சீசீடிவி ஆதாரங்களில் எதிலும் தாக்கியதற்கான ஆதாரங்கள் இல்லை.
லொறி சாரதி அன்றே பொலிசுக்குச் தனியாகச் சென்று ஒரு முறைப்பாட்டையும் செய்துவிட்டு ஆஸ்பத்திரிக்குச் சென்று சிகிச்சைப் பெற்றிருக்கிறார்.
லொறி சாரதியின் தாயார் மனைவி ஆகியோரின் தகவலின் படி முதல் மூன்று நாட்கள் அவர் அவரச சிகிச்சை அவசியப்படவில்லை என்றும் அவர் நன்றாகவே பேசி உணவுண்டு இருந்திருக்கிறார் என்றும் கூறுகின்றனர்.
ஞானசார தேரர் ஆம்பிடியே சுமண ரதன தேரர் டான் பிரசாத் மகாசொன் பலகாய அமைப்பைச் சேர்ந்த அமித் வீரசிங்க சாலிய போன்றோர் கண்டியில் கூடினர்.
வன்முறையைத் தொடக்கியவர்கள் அந்த பிரதேசத்தைச் சேர்ந்தவர்கள் இல்லையென்பதும் பிற பிரதேசங்களில் இருந்து கொண்டு வரப்பட்டவர்கள் என்பதும் இன்று நிரூபிக்கப்பட்டது.
இதில் இனவாத மதவாத சக்திகள் அரசியல் வாதிகள் கொள்ளையர் கூட்டம் என அவரவர் தமது பங்குக்கு பெருப்பித்து ஏனைய இடங்களுக்கும் பரப்பி லாபம் சம்பாதித்தனர்.
கடந்த கால சுற்றிவளைப்பு அனாவசிய கைது கடத்தல் விசாரணயின்றி தடுத்து வைப்பு உள்ளிட்ட பல அரச பயங்கரவாதச் செயல்களுக்கு இந்த சட்டம் தான் லைசன்ஸ் வழங்கியது என்பதை நாம் மறந்திருக்க மாட்டோம்.
ஆனால் இம்முறை கண்டி அசம்பாவிதங்களின் பின்னணியில் இருந்த முக்கிய சக்திகளை விட்டுவிட்டு பெயரளவில் சிலர் கைது செய்யப்பட்டிருப்பது கண்துடைப்பன்றி வேறென்ன.
மகாவம்சத்துக்கு பொழிப்புரை எழுதிய பின்வந்தவர்கள் தான் எல்லாளன் துட்டகைமுனு அரசர்களுக்கிடயிலான சண்டையை இனச் சண்டையாக திரித்தே மகாவம்ச மனநிலை வளர்த்தெடுக்கப்பட்டிருக்கிறது.
அதன் பின்னர் இலங்கையில் தமிழ் சிங்கள அரசாட்சி நிகழ்ந்தபோதும் அவர்களுக்கிடையில் இன மதச்சண்டைகள் எதுவும் நிகழ்ந்ததுமிலை.
ஆனால் இந்த ஒரு நூற்றாண்டுக்குள் இலங்கை பெரிதும் சிறிதுமாக பல நூற்றுக்கணக்கான இன மத சாதிய சண்டைகள் பலவற்றை எதிர்கொண்டிருக்கிறது என்றால் காலனித்துவத்துக்கு இருக்கும் வகிபாகத்தை தட்டிக் கழித்துவிட முடியாது.
காலனித்துவத்துக்கு எதிரான சுதேசிய சிந்தனையானது சிங்கள பௌத்த தேசத்தைக் கட்டியெழுப்பும் சித்தாந்தமாக குறுகியதில் தான் இலங்கைக்கு பிழைத்துப் போன அரசியலாக ஆகியிருக்கிறது.
சுதேசிகளிடம் ஆட்சியைக் கொடுத்து விட்டு போனதன் பின் சக சகோதர இனங்கள் பரஸ்பரம் தங்களுக்கிடையில் பாதுகாத்துக்கொள்ள முடியாது போனதேன்.
நேற்று ஒரு பெயரில் இயங்கியவர்கள் இன்று இன்னொரு கூட்டணியாக வேறொரு பெயரில் பாய்வார்கள் நாளை இன்னொரு பெயரில் அடையாளம் காட்டுவார்கள்.
முஸ்லிம்களின் சொத்துக்களை முதலில் சூறையாடிவிட்டுத் தான் கொழுத்துகிறார்கள் ஞானசார தேரர் சுமனரதன தேரர் சம்பிக்க போன்றோரின் மீது நேரடியாக நம்மால் இந்த கலவரத்தின் மீதான பொறுப்பை சுமத்திவிட முடியாது.
தமக்கு போதுமான அளவுக்கு இழப்புகளையும் பீதியையும் மிரட்டல்களையும் ஏற்படுத்தியதன் பின்னர் வருத்தம் தெரிவிப்பது கண்கட்டி வித்தையல்லவா?
அவர்கள் இந்த பேரினவாத கருத்தியலை கட்டமைப்பதற்கும் கருத்துருவாக்கத்துக்கும் போதுமான அளவு பங்கை ஆற்றி சித்தாந்த ரீதியில் பலமாக மக்கள் மத்தியில் நிருவனமயப்படுத்திவிட்டார்கள்.
இலங்கையில் உள்ள நடைமுறை சட்டங்கள் இத்தகைய சக்திகளால் ஏற்பட்டுவரும் விளைவுகளின் வகிபாகத்தை அடையாளம் காட்ட போதுமானவை அல்ல.
தன்னை புதுப்பித்துக் கொண்டு வடிவத்தாலும் அளவாலும் காலத்துக்கு காலம் வெவ்வேறு தோற்றத்தோடு இயங்கினாலும் அதன் பண்பில் மாற்றத்துக்கு உள்ளாவதில்லை என்பது பாசிசத்தின் முக்கிய கூறு என்போம்.
தனி நபர்களாக சிவில் அமைப்புகளாக ஊடகங்களாக மத நிறுவனங்களாக அரச அங்கங்களாகவும் வெவ்வேறு தளங்களில் கூட இயங்கி வினையாற்ற முடியும்.
சிங்கள பௌத்தர்களின் நாடாக கட்டமைக்கப்பட்டிருக்கும் கருத்துருவம் சிங்கள பௌத்தர்கள் அல்லாதவர்களை அந்நியர்களாக உருவகப்படுத்தி மனித அறத்துக்கும் ஒவ்வாத செயல்களை ஆற்றும் வலிமையைப் பெற்றிருக்கிறது.
பௌத்தத்தைக் காக்க புத்தர் தெரிவு செய்த நாடாக ஒரு ஐதீகத்தை நிறுவி இலங்கை முழுவதும் சிங்களவர்களின் நாடு என்று புனைந்து சிங்கள பௌத்தர்களை புனிதப்படுத்தி இனத் தூய்மைவாத தோற்றப்பாட்டை கச்சிதமாக கட்டமைத்து ஏனையோரை அந்நியர்களாக ஆக்கியிருக்கிறது இந்த சித்தாந்தம்.
அடுத்த நாள் மட்டக்களப்பு வரும் ஜனாதிபதி தமது விகாரைக்கு வராமல் மாமாங்கம் பிள்ளையார் கோவிலுக்குச் சென்றால் தீக்குளித்துச் சாவதாக அறிவித்து வருகையை எதிர்த்து கருப்புக்கொடி ஏற்றினார்.
அடுத்த நாள் மட்டக்களப்புக்கு சென்ற ஜனாதிபதி தனது பயணத் திட்டத்தில் மாற்றங்களைச் செய்து மங்களாராம விகாரைக்குச் சென்று சுமண ரதன தேரரை சந்தித்ததன மூலம் ஜனாதிபதி அந்த மிரட்டலுக்கு அடிபணிந்தார்.
வெகுஜன ஊடகங்கள் மக்களுக்கு முழுமையாக சேராத காலத்திலேயே காதுக்கு காது பரப்பட்ட வதந்திகள் வன்முறைகளுக்கு இட்டுச் சென்றதை ஓரளவு விளங்கிக் கொள்ளலாம்.
தகவலை உறுதி செய்வதற்கான வாய்ப்புகள் முன்னறி விட வாய்ப்புகள் அதிகமிருந்தும் இவை நிகழ்கின்றன என்றால் இனவாத வதந்திகளுக்கு அந்தளவு வலிமை இருக்கிறது என்பது தான் பொருள்.
முகநூல் வட்ஸ் அப் வைபர் ட்விட்டர் போன்ற இணையப் பாவனை மற்றும் சமூக வலைத்தளங்களின் பாவனை மீது அரசாங்கம் கொண்டு வந்த இடைக்கால கட்டுப்பாடுகள் சரியானதே என்று ஊடகங்களும் கருத்து சுதந்திரத்துக்காக குரல் கொடுக்கும் ஜனநாயக சக்திகளும் கூட வரவேற்கும் நிலையை முதற் தடவையாக இலங்கையில் இம்முறை பார்த்தோம்.
அடுத்த மாதம் வரப்போகும் சிங்கள புதுவருடத்துக்காக சிங்கள கடைகளில் மாத்திரம் பொருட்களை கொள்வனவு செய்யுங்கள் என்கிற சமூக வலைத்தள விளம்பரங்களை இப்போதே தொடங்கி விட்டார்கள் இலங்கையில் இனவாதத்தைப் பரப்பும் சமூக வலைத்தளங்களானவை சமூக நல்லிணக்கத்துக்காக குரல் கொடுக்கும் வலைத்தளங்களை விட பலமானவை என்பது தற்போது உணரப்பட்டும் நிரூபிக்கப்பட்டும் வந்திருக்கிறது.
முஸ்லிம்கள் மிலேச்சத்தனமான அரக்க குணம் படைத்தவர்கள் என்று பிரச்சாரப்படுத்துவதற்காக அந்த நாடுகளில் நிகழும் கொலை வடிவங்களைக் காட்டி பிரச்சாரம் செய்வது இஸ்லாமியர் அல்லாதவர்கள் மீது நிகழ்த்தப்படும் கொலைகளை திரும்பத் திரும்ப காண்பித்து மிலேச்சர்கள் என்று காண்பிப்பது தொடர்ந்து நிகழ்கின்றன.
வதந்திகளுக்கும் புனைவுகளுக்கும் திரிபுகளுக்கும் சற்றும் பஞ்சமில்லாத முகநூலில் ஒரு தடவை சிங்கள மொழியில் இப்படி ஒரு வாசகம் இருந்தது.
பெண் தொழிலாளர்களின் வேலைத்தள பாதுகாப்பை உறுதிப்படுத்துவது அரசாங்கத்தின் பொறுப்பாகும் மேனகா கந்தசாமி பெருந்தோட்டப் பகுதிகளில் சுகாதாரம் உடல் நலம் மற்றும் அதனுடன் தொடர்புடைய தொழிலாளர் நலன்புரி விடயங்கள் மிக குறைந்தளவே பேணப்பட்டு வருகின்றன.
விசேட மாக இயற்கை உபாதைகளுக்குக் கூட தோட்ட மலைகளில் போதிய பாதுகாப்போ வசதிகளோ இல்லாத நிலையில் பெண் தொழிலாளர்கள் சிரமங்களை எதிர்கொண்டு வருகின்றனர் என பெண் தொழிலாளர் நலன் பாதுகாப்பு விடயங்களில் குரல் கொடுத்து வரும் இலங்கை தொழிலாளர் செங்கொடி சங்க ஆலோசகர் திருமதி மேனகா கந்தசாமி தெரிவிக்கிறார்.
வெளிநாடுகளில் இருந்து அதிகபணத்தை ஆசிய நாடுகளில் முதலிட்டு அதி உயர் லாபத்தை அடையும் நோக்கில் எமது நாடுகளுக்கு வரும் கம்பனிகளுக்கு எமது நாட்டு தொழிலாளர்களின் உடல் நல பாதுகாப்பினை அச்சுறுத்தும் வகையில் தொழில் தளங்கள் இருக்க கூடாது என்பதை உறுதிப்படுத்த வேண்டியது அரசின் கடமையாகும்.
பெருந்தோட்ட துறையில் தொழிலாளர்கள் வேலையை ஆரம்பிக்கும் நேரத்தில் இருந்து முடிக்கும் வரை பல்வேறு உடல் நல பாதிப்பு ஆபத்துக்களை சந்திக்கின்றார்கள்.
மலைகளில் மற்றும் தொழிற்சாலைகளில் வேலை செய்யும் தொழிலாளர்கள் பல ஆபத்துக்களுக்கு மத்தியில் வேலை செய்தாலும் இவ் விடயக் கூறு தொடர்பாக தெளிவின்மையோடு காணப்படுகின்றார்கள்.
இவர்களின் வேலைத்தளம் மலைகளில் அமைந்திருப்பதனால் இவர்கள் கொழுந்துக் கூடைகளோடு கொழுந்து பறிக்கும் போதும் கொழுந்தை சுமந்து வரும் போதும் பல்வேறு ஆபத்துக்களுக்கு முகம் கொடுக்க வேண்டியுள்ளது.
அவ்வாறு பாதுகாப்பு கவசங்களை வழங் கிய தோட்டங்களில் இத் தொழிலாளர்கள் அவற்றை பயன்படுத்துகின்றார்களா என்பதும் மேற்பார்வை செய்யப்படுவதில்லை.
மருந்தடிப்பதனால் ஆண் தொழிலாளர்களுக்கு மட்டும் அல்ல அதனை சுவாசித்துக் கொண்டு அருகாமையில் வேலை செய்யும் பெண் தொழிலாளர்களுக்கும் பாதிப்பு ஏற்படுகின்றது.
மேலும் மருந்தடிக்க பயன்படுத்தும் கருவிகளை கழுவதற்கு நீரை பெற்றுக் கொள்ளும் நீரோடைகளில் இம் மருந்து கலப்பதனால் நச்சுக்கலந்த இந் நீரை ஏனைய தொழிலாளர்கள் மற்றும் அவர்களது குடும்பங்கள் குடிக்க மற்றும் குளிக்கப் பயன்படுத்தும் போது இம் மருந்துகளின் விளைவுகள் அவர்களையும் சென்றடைகின்றன.
மலையகத்தை பொறுத்தவரை உடல்நல பாதுகாப்பு ஆபத்துக்கள் சகல தொழிலாளர்களுக்கும் பொதுவான ஒன்றாக கருதினாலும் அதிகமான பெண் தொழிலாளர்கள் இத் துறையில் வேலை செய்வதனால் அதிக பாதிப்புகளுக்கு பெண் தொழிலாளர்களே உட்படுகின்றார்கள்.
குறிப்பாக கர்ப்ப காலங்களில் கருத்தரித்திருக்கும் பெண்களுக்கு ஏற்படும் இந்த உடல் நல பாதுகாப்பு ஆபத்துக்கள் அத்தொழிலாளிப் பெண்ணை மட்டுமல்ல அவள் சுமக்கும் சிசுவையும் தாக்கத்திற்கு உள்ளாக்குகின்றது.
மேலும் இத் தொழிலாளர்கள் முகம் கொடுக்கும் வறுமையின் காரணமாக கர்ப்பகாலத்தில் சத்தான உணவுகளை உட்கொள்ள முடியாமை மற்றும் தோட்டத் தொழிலாளர்களுடைய தொழிலின் தன்மை என்பவற்றின் காரணமாக அதிகமாக கருச் சிதைவுகள் ஏற்படுவதற்கான வாய்ப்புகள் உள்ளன.
மிக குறுகிய காலத்தில் விரைவாக அதிக லாபத்தை பெற்றுக்கொள்ளும் நோக்கில் செயற்படும் கம்பனிகள் தோட்ட பராமரிப்புக்காக நிதி ஒதுக்கீடு செய்வதில் அக்கறை செலுத்துவது இல்லை.
இவற்றின் தாக்குதல் காரணமாக அதிகமான தொழிலாளர்கள் பாதிக்கப்பட்டு மருத்துவமனைகளில் அனுமதிக்கப்பட்டாலும் இவர்களுக்கு முறையான இழப்பீடுகள் நிர்வாகங்களினால் வழங்கப்படாது தொழிலார்கள் ஏமாற்றப்படுவதோடு இவ் விடயங்கள் தொடர்பாக யாரும் அக்கறை கொள்ளாத தன்மையும் காணப்படுகின்றது.
தொழிலாளர்கள் முகம் கொடுக்கும் இப் பிரச்சினையில் இருந்து அவர்களை வெளிக்கொண்டு வருவதற்கு தொழிற்சங்கங்கள் முக்கிய பங்காற்ற வேண்டிய தேவை கட்டாயம் உள்ளது என்பதை அனைவரும் உணர வேண்டும்.
அப் பிரிவிற்குள் சேர்க்கப்பட்டுள்ள விடயங்களாவன ௩ தோட்டக்கமிட்டிகளில் உடல் நல பாதுகாப்பு பிரதிநிதிகளை நியமித்தல் போன்ற விடயங்கள் உள்ளடக்கப்பட்டுள்ளன.
இவ் ஆய்வில் வெளிவந்த ஆலோசனைகளுக்கு இனங்க சட்ட நகல் ஒன்று அரசுக்கு சமர்பிப்பதற்காக தயாரித்துக் கொண்டிருக்கின்றோம்.
அத்தோடு தோட்ட மட்டத்தில் உடல்நல பாதுகாப்பு பிரதிநிதிகள் தங்களுக்கு தோட்ட கமிட்டிக்கு ஊடாக நிர்வாகத்தோடு பேசி அடையாளம் கண்ட பிரச்சினைகளுக்கு தீர்வைத் தேடுகின்றார்கள்.
வேலைத்தளத்தில் முகம் கொடுக்கும் ஆபத்துக்களை அடையாளம் கண்டு தொழில் வழங்குனருக்கு அறிவிப்பதோடு அதனை தடுத்து நிறுத்தும் கடமை தொழிலாளிக்கு உண்டு.
இம் மூன்று சாராரில் யார் தன்னுடைய கடமையை சரியாக செய்யாவிட்டாலும் பாதிக்கப்பட போவது தொழிலாளர்களாகும் எனவே இப் பிரச்சினையின் போது தொழிலாளர்கள் என்ற காரணத்தால் அவர்கள் ஒன்று சேர்ந்து தங்களுடைய பிரச்சினையை தீர்க்க செயற்படுவது கட்டாய கடமையாகும்.
முஸ்லிம்களையும் தமிழர்களையும் அந்நியர்களாகவே கட்டமைத்து வந்திருக்கிற சிங்கள பௌத்த பேரினவாத சித்தாந்தம் அதிபீதி மிக்க வெறுப்புணர்ச்சியை பரப்பி வந்திருப்பதை நாம் அறிவோம்.
இலங்கையில் முஸ்லிம்களுக்கு எதிரான பீதி என்பது கடந்த காலத்தில் தமிழர்களுக்கு எதிராக புனையப்பட்டிருந்த பீதியிலும் பார்க்க வேறுபட்டது.
இலங்கை சிங்கள பௌத்தர்களின் நாடு ஏனையோர் வந்தேறு குடிகள் என்பதை உறுதிபடுத்துவதற்கான முஸ்தீபு இன்று நேற்றல்ல அந்த சித்தாந்த பரப்புரைக்கு ஒரு நூற்றாண்டுக்கு மேற்பட்ட வரலாறு உண்டு.
தமிழ் மக்களை ஆயுத ரீதியில் தோற்கடித்த பின்னர் அரசியல் ரீதியில் தோற்கடிப்பதற்கு தமிழ் இனத்துடன் முஸ்லிம் இனமும் அவர்களது நிகழ்ச்சி நிரலில் இருப்பது தான்.
முஸ்லிம் மக்களுக்கு எதிரான வெறுப்புணர்ச்சியை சித்தாந்த ரீதியில் வலுவாக பாமர சிங்கள மக்கள் மத்தியில் உறுதியாக ஊன்றச் செய்தால் மாத்திரமே அதன் அடுத்த கட்ட வடிவத்துக்கு அதனை நகர்த்த முடியும்.
இதுவரை இலங்கையில் நிகழ்ந்த அத்தனை இனக் கலவரங்களின் பின்னணியிலும் வெறுப்புணர்ச்சி வதந்தி முன்பீதி என்பவை பிராரம்பமாக இருந்திருக்கிறது.
அப்படி முன் பீதிக்கு உள்ளாக்குகின்ற பல கட்டுக்கதைகளும் ஐதீகங்களும் புனைவுகளும் மாயைகளும் சமூகத்தில் இன்றளவிலும் பலமாக ஊன்றச் செய்யப்பட்டிருக்கிறது.
பெப்ரவரி முதல் வாரத்தில் இந்த நாட்டுக்குள் கொண்டுவரப்பட்டுள்ள அதிக விஷமுள்ள மலட்டுத்தன்மை உருவாக்கும் மருந்துகளை இலங்கை முழுவதுமுள்ள பள்ளி வாசல்களால் விநியோகிக்கப்பட்டிருக்கிறது.
அவை மியூசியங்களாக எஞ்சிவிடும் ஏனையவை அழிக்கப்பட்டுவிடும் இந்த பிரசாரங்களுக்கும் அம்பாறை நிகழ்வுகளுக்கும் சம்பந்தமில்லை என்று கூறப் போகிறோமா?
அதாவது முஸ்லிம்கள் தமது இனத்தை பெருக்குவதை திட்டமிட்டு மேற்கொள்வது ஒருபுறம் நிகழ்த்திக் கொண்டிருக்க மறுபுறம் ஏனைய இனங்களின் இனப்பெருக்கத்தை கட்டுப்படுத்த தமது வியாபார வலைப்பின்னல்களுக்கூடாக மலட்டுத்தனத்தை உருவாக்கக் கூடிய பொருட்களை இரகசியமாக கலந்து விற்று விடுகிறார்கள் என்கிற பிரச்சாரம்.
சிங்களவர்களை மலட்டுத் தனமாக்கும் சதியை முஸ்லிம்கள் செய்கிறார்கள் என்கிற பிரச்சாரம் சில ஆண்டுகளாகவே கூர்மை பெற்றுள்ளது.
முஸ்லிம்களின் இனப்பெருக்கம் கருத்தடை சதி பற்றிய கட்டுரைகள் செய்திகள் பேட்டிகள் பேச்சுக்களை அதிகமாக வெளியிட்ட பத்திரிகை அது தான்.
பாமர மக்களுக்கு மகிழ்வூட்டக்கூடியதாக யுத்த செய்திகளை புனைவேற்றி திரித்து பரப்புவதில் அதற்கு நிகர் இலங்கையில் வேறொரு ஊடகம் இருந்ததில்லை.
இதில் சிங்கள முஸ்லிம் வர்த்தக வர்த்தக போட்டியும் ஒரு காரணம் அதேவேளை பண்பாட்டு வெறுப்புணர்ச்சி இன்னொரு இனம் தலைதூக்குவது பற்றிய பீதி என்பதன் வகிபாகமும் கவனத்திற் கொள்ளவேண்டியது.
சிங்களவர்களுக்கு இந்த சமுத்திரம் மட்டும் தான் தான் எஞ்சும்.... சோம தேரரைத் தொடர்ந்து அதே காலத்தில் சிங்கள வீர விதான இயக்கம் செய்தது.
சம்பிக்க ரணவக்கவை தலைமையாகக் கொண்ட அந்த இயக்கம் அந்த பிரச்சாரத்தை ஹெல உறுமய ஜாதிக ஹெல உறுமய என்கிற பெயர்களில் தொடர்ந்து மேற்கொண்டது.
பின்னர் அக்கட்சியும் பாராளுமன்ற அரசியலுக்குள் நுழைந்ததன் பின்னர் காலப்போக்கில் இந்த பிரச்சாரத்தில் தந்திரோபாய நிலையை எடுத்தது.
அவர்கள் பகிரங்கமாக அதுவரை முன்னெடுத்த தீவிர சித்தாந்தத்தை சற்று அடக்கி வாசிக்கத் தொடங்கிய போது அதிலிருந்து வெளியேறிய சக்திகள் முன்னெடுத்தன.
அப்படி அதிலிருந்து வெளியேறி அந்த நிகழ்ச்சிநிரலை கைமாற்றிக்கொண்டு பகிரங்கமாக இயங்கத் தொடங்கிய இயக்கம் தான் பொது பல சேனா இயக்கம்.
பொது பல சேனா இயக்கத்தைப் போல பகிரங்கமாக இனப்பெருக்க பீதி கருத்தடை சதி பற்றிய பிரச்சாரத்தை முன்னெடுத்த வேறெந்த இயக்கமும் இலங்கையின் வரலாற்றில் இருந்தது கிடையாது.
எதிர்காலத்தில் இந்தத் தீவை முஸ்லிம் நாடாக்கும் வேலைத்திட்டத்தின் ஒரு அங்கமே சிங்களவர்களை மலட்டுக்குள்ளாக்கும் இஸ்லாமிய சதி என்றார் ஞானசார தேரர்.
முஸ்லிம் அடிப்படைவாதிகள் பாகிஸ்தானில் இருந்து கொண்டு வந்திருக்கும் சீரகத்தைச் சாப்பிட்டால் சிங்கள இனம் மலட்டுக்குள்ளாகும்.
சிங்களவர்களே இப்போதாவது விழித்தெழுங்கள் பொதுபல சேனா பொதுபல சேனா இயக்கத்தின் பிரச்சார பீரங்கிகளாக பெருமளவு சமூகவலைத்தள ஆதரவாளர்கள் உருவானார்கள்.
இறுதியாக தற்போது சிங்கள பௌத்த இளைஞர்களைக் கொண்ட மஹாசொன் பலகாய மஹாசொன் படையணி என்கிற இயக்கம் பிக்குமாரை அணிதிரட்டி களத்தில் இறங்கி இந்த பிரச்சாரத்தை தீவிரமாக முன்னெடுத்து வருகிறது.
ஹலால் சான்றிதழுக்கு எதிரான பிரச்சாரம் தொல்பொருள் இடங்களை ஆக்கிரமித்து அழிக்கிறார்கள் என்கிற பிரச்சாரம் மாட்டிறைச்சித் தடை பீதி ஹிஜாப் எதிர்ப்பு வஹாபிசம் என்கிற பிரச்சாரம் குவாசி நீதிமன்றத்துக்கு எதிரான பிரச்சாரங்களும் தொடர்ந்து முன்னெடுக்கப்பட்டு வருகின்றன.
ஹலால் உணவுகளை நிராகரியுங்கள் முஸ்லிம்களின் கடைகளில் பொருட்கள் வாங்காதீர்கள் முஸ்லிம்களுக்கு காணிகளை விற்காதீர்கள் முஸ்லிம்களுக்கு எதையும் வாடகைக்கு கொடுக்காதீர்கள் முஸ்லிம் கடைகளில் மட்டுமே உணவு அருந்துங்கள் முஸ்லிம்களை திருமணம் செய்யாதீர்கள் போன்ற தொடர் பிரச்சாரங்கள் இரண்டாம் உலகப் போரின் போது யூதர்களுக்கு எதிராக ஹிட்லரின் நாசிப் படைகள் மேற்கொண்ட பிரசாரங்களை ஒத்தது.
யூதர்களின் கடைக்கண்ணாடிகளில் இங்கே பொருட்களை கொள்வனவு செய்யாதீர் என்று என்று யூதப் படையினர் ஒட்டிய போஸ்டர்களை நினைவுக்கு கொண்டு வருகிறது.
முஸ்லிம் கடைகளில் பொருட்களை வாங்காதீர்கள் முஸ்லிம்களுக்கு காணிகளை விற்காதீர்கள் முஸ்லிம்களுக்கு கடைகளை வாடகைக்கு கொடுக்காதீர்கள் முஸ்லிம்களை நிராகரியுங்கள் அவர்களின் பண்பாட்டையும் தயாரிப்புகளையும் சேவைகளையும் நிராகரியுங்கள் என்கிற கோஷத்தில் உள்ளார்ந்திருக்கும் முட்டாள்தனத்தைப் பார்த்தால் இனவாதத்துக்கு அறிவு என்கிற ஒன்று அவசியப்படுவதில்லை என்பது தான் நிரூபணமாகிறது.
இன்றுவரை இலங்கையின் பிரதான அந்நிய செலவாணியாக ஈட்டித்தறுவது மத்தியகிழக்கு முஸ்லிம் நாடுகளில் பணிபுரியும் நம் நாட்டவர்களுக்கு ஊடாகத் தான்.
சிறுவர்களின் இனிப்புப் பண்டங்களில் சாராயத்தில் உணவுப் பொருட்களில் முஸ்லிம் மருத்துவர்களால் வழங்கப்படும் மருந்துகளில் மட்டுமல்ல பெண்களின் உள்ளாடைகளில் கூட மலட்டுத் தன்மையை ஏற்படுத்துகின்ற மருந்துகள் கலந்து விடுகிறார்கள் என்கிற செய்திகள் அடிக்கடி வெகுஜன பத்திரிகைகளில் கூட செய்தியாக வெளிவந்துகொண்டு தான் இருக்கிறது.
சமூக வலைத்தளங்களில் மட்டுமன்றி வெகுஜன ஊடகங்களிலும் மேற்கொள்ளப்பட்ட இத்தகைய செய்திகளின் பரப்புரைக்கு பலியான சாதாரண சிங்கள பாமர வாசகர்கள் வேறென்ன செய்ய முடியும்.
உலகளாவிய ரீதியில் முஸ்லிம்களின் இனபெருக்க வளர்ச்சி வேகம் ஏனைய இனங்களை விட மதங்களை விட அதிகமாகத்தான் இருக்கிறது என்பது விஞ்ஞானபூர்வமான உண்மையே.
ஆனால் இந்தத் தரவை வைத்துக் கொண்டு இந்த இனபெருக்க வளர்ச்சி செயற்கையானது என்றும் திட்டமிட்ட சதி என்கிறதுமான பிரச்சாரம் உலகளாவிய இஸ்லாமிய எதிர்ப்பாளர்களால் முன்னெடுக்கப்பட்டு வருகின்றன.
இனமத தேசியவாதம் பாசிசமாக உருவெடுத்துவரும் முஸ்லிம் அல்லாத நாடுகளில் இந்த தரவு முஸ்லிம்களுக்கு எதிராக இலகுவாக பயன்படுத்தப்பட்டு வருகிறது.
மலட்டுத்தன்மையை உருவாக்கும் இப்படி வினோதமான மருத்துகள் இருப்பதற்கு சாத்தியமே இல்லை என்று விஞ்ஞானபூர்வமாக பலர் நிறுவியிருக்கிறார்கள்.